open-index/open-wikipedia-markdown huggingface dataset:
Ľudmila Kuorková

**Ľudmila Kuorková** (* 1845 – † 1884) bola jednou z prvých kvalifikovaných učiteliek na Slovensku.

## Život a dielo
Vzdelávala sa samoštúdiom a školský dozorca jej umožnil zložiť skúšky na preparandii v Kláštore pod Znievom. Patrí tak k prvým kvalifikovaným učiteľkám na Slovensku.
V roku 1862 zriadila školu pletenia a ručných prác, ktorá dávala ženám do rúk dôstojnú živnosť. Po krátkej existencii školy založila a viedla  v Martine súkromnú trojtriednu dievčenskú školu (1866-1872), vyučovali v nej najmä katechizmus, čítanie písma svätého, nemeckú a slovenskú gramatiku a pravopis, počty a krasopis. Za päť rokov existencie školu navštevovalo približne 60 dievčat. Kuorková viedla korešpondenciu s Marínou Hodžovou. V nej si vymieňali názory na vtedajšie vzdelávanie dievčat. Po nútenom odchode z Martina roku 1872 pôsobila na dedinských školách v Turci. Túžila po sebestačnosti žien, no ona sama bola dlhodobo podporovaná svojimi mužskými príbuznými.

## Literatúra
* KODAJOVÁ, D. 2006. "Vyššie vzdelávanie dievčat na Slovensku v 19. storočí". In *Človek a spoločnosť - internetový časopis pre pôvodné, teoretické a výskumné štúdie z oblasti spoločenských vied*, r. 9, č. 4. Dostupné na http://www.saske.sk/cas/4-2006/Kodajova.html . Tento článok slúžil ako podklad k biografickému heslu.

Kategória:Narodenia v 1845
Kategória:Úmrtia v 1884
Kategória:Slovenskí pedagógovia
Hamilton Bulldogs

**Hamilton Bulldogs** je profesionálny tím v ľadovom hokeji, hrajúci v American Hockey League. Mužstvo pôsobí v meste Hamilton v provincii Ontario. Svoje domáce zápasy hrajú v aréne Copps Coliseum. Klub je jedným zo štyroch kanadských mužstiev v lige, v ktorej nastupuje od roku 1996, kedy v nej nahradil ***Cape Breton Oilers*** (198896). Klub je farmou NHL tímu Montreal Canadiens. 

## História
Hamilton bol pôvodne záložným celkom NHL klubu Edmonton Oilers, ale v roku 2003 spoluprácu kluby ukončili. Od roku 2002 je klub farmou mužstva Montreal Canadiens (v sezóne 2002/03 bol tím farmou oboch mužstiev). Tím sa hneď vo svojej prvej sezóne 1996/97 dostal do finále Calder Cupu, kde však prehral s Hershey Bears 4:1 na zápasy. O šesť rokov neskôr s Houston Aeros *"Buldoci"* podľahli vo finále 3:4, počas tejto série bol odohraný najdlhší zápas histórie AHL - ten až po 14 minútach a 56 sekundách deviateho predĺženia rozhodol gólom na 2:1 hamiltonský Michael Ryder. Vytúženej trofeje pre víťaza AHL sa *"Buldoci"* dočkali v roku 2007.

## Úspechy klubu
* **Víťaz AHL** - 1x (2006/07)
* **Víťaz základnej časti** - 1x (2002/03)
* **Víťaz konferencie** - 3x (1996/97, 2002/03, 2006/07)
* **Víťaz divízie** - 3x (2002/03, 2003/04, 2010/11)

## Výsledky
### Základná časť

### Play-off

## Klubové rekordy
### V jednej sezóne
:**Góly:** 34  Michael Ryder (2002-03)
:**Asistencie:** 43  Tomáš Plekanec (2003-04)
:**Body:** 72  Jason Ward (2002-03)
:**Trestné minúty:** 279  Steve Ott (2004-05)
:**GAA:** 2.28  Eric Fichaud (2002-03)
:**SV%:** 925 Eric Fichaud (2002-03)

### Kariéra
:**Góly:** 71 Tomáš Plekanec
:**Asistencie:** 105 Tomáš Plekanec
:**Body:** 176 Tomas Plekanec
:**Trestné minúty:** 289  Ben Carpentier
:**Víťazstvá brankára:** 30  Yann Danis, Eric Fichaud 
:**Čisté kontá (shotouty):** 8  Jaroslav Halák
:**Počet zápasov:** 231 Tomas Plekanec

## Iné projekty

## Externé odkazy
* Oficiálna stránka klubu 


Kategória:Šport v Hamiltone (Ontário)
Kategória:Kanadské hokejové kluby
Kategória:Zaniknuté kluby AHL
Kategória:Montreal Canadiens
Alice Masaryková

PhDr. **Alice Masaryková** alebo **Alice Garrigue Masaryková** (neprechýlene Alice Garrigue Masaryk; * 3. máj 1879, Viedeň, Rakúsko-Uhorsko – † 29. november 1966, Chicago, Illinois, Spojené štáty) bola verejná činiteľka, zakladateľka Česko-slovenského Červeného kríža, bojovníčka za zlepšenie sociálnej situácie a vzdelávania žien, charitatívna a osvetová pracovníčka. Jej otcom bol profesor Tomáš Garrigue Masaryk.

## Život
Narodila sa vo Viedni, ale od roku 1882 žila v Prahe. Tu študovala na meštianskej škole a na dievčenskom gymnáziu. V rokoch 1898 až 1899 študovala na Lekárskej fakulte, 1899 – 1900 históriu, filozofiu a sociológiu na Filozofickej fakulte Karlovej univerzity; v rokoch 1901 – 1902 študovala na univerzite v Berlíne, o rok neskôr postgraduálne históriu a ekonómiu v Lipsku. Od 1904 do 1906 bola na študijnom pobyte v Chicagu, USA; v roku 1939 získala titul PhDr. na univerzite v Pittsburghu.

V priebehu prvej svetovej vojny bola pre aktivity svojho otca v rokoch 1915 - 1916 vyšetrovaná a väznená.

Alice Garrigue Masaryková zomrela 29. novembra 1966 v Chicagu vo veku 87 rokov a bola pochovaná na chicagskom Českom národnom cintoríne. V roku 1994 bola jej urna z iniciativy Českého červeného kríža prevezená do vlasti a uložená do rodinného hrobu na zámku v Lánoch.

## Dielo
V roku 1919 založila Česko-slovenský Červený kríž. V roku 1918 spolu s Annou Berkovcovou založila Vyšší školu sociální práce pro mladé ženy v Prahe, neskôr sa premenovala na Vyšší školu sociálního zabezpečení. 

Na Slovensku sa podieľala a organizovala osvetovú činnosť, určenú pre matky s malými deťmi, zriaďovala jasle a domovy pre opustené deti, školy pre ženské povolania a vzdelávanie sociálno-zdravotnícke pracovníčky. Angažovala sa aj v spolku Živena (bola jeho čestnou predsedníčkou). V roku 1960 publikovala v Pittsburghu knihu spomienok, v Prahe vyšla r. 1994 pod názvom *Dětství a mládí.* 

## Referencie

## Literatúra
* MASARYKOVÁ, Alice. In: 
* "Alice Masaryková". In *Sociální revue*. Dostupné na http://socialnirevue.cz/item/alice-masarykova/category/lide .

Kategória:Českí aktivisti
Kategória:Českí spisovatelia
Kategória:Česko-slovenský Červený kríž
Kategória:Osobnosti z Viedne
Kategória:Pochovaní na Českom národnom cintoríne v Chicagu
Trsteník (prítok Slanej)

**Trsteník** je potok v Gemeri, v severnej časti okresu Rožňava. Je to ľavostranný prítok Slanej, meria 3,5 km a je tokom IV. rádu.

Pramení v Stolických vrchoch, v podcelku Stolica, na východnom svahu Trsteníka (1 390,2 m n. m.) v nadmorskej výške cca 1 250 m n. m. Od prameňa tečie veľkým oblúkom ohnutým na východ, potom tečie juhozápadným smerom dolinou Hlboké. Tu priberá sprava prítok (1,2 km) z juhovýchodného svahu Trsteníka a následne opäť sprava prítok (1,8 km) z východného svahu Priehybky (1 219,2 m n. m.) a ďalej pokračuje na juh. Napokon sa stáča na juhovýchod a v Slanskej doline, severozápadne od obce Rejdová, ústi v nadmorskej výške približne 747 m n. m. do Slanej.

## Referencie

Kategória:Potoky na Slovensku
Kategória:Povodie Slanej
Kategória:Vodné toky v okrese Rožňava
Michael Ryder

[thumb|250 px|[Marc Savard, Milan Lucic a **Michael Ryder**]]
**Michael Ryder** (* 31. marec 1980) je bývalý kanadský hokejista, ktorý hrával okrem iného ako pravý krídelník v rôznych kluboch NHL. Nosil číslo 73. 

Narodil sa v roku 1980 v meste Bonavista v provincii Newfoundland v Kanade.

Bol draftovaný v 8.kole draftu v roku 1998 tímom Montreal Canadiens. V drese Canadiens odohral štyri sezóny. Počas lockoutu v sezóne 2003/04 hral za tím švédskej druhej najvyššej súťaži za tím Leksands IF. 1. júla 2008 podpísal trojročnú zmluvu s klubom Boston Bruins. V roku 2011 s klubom získal Stanleyho pohár.

## Externé odkazy
* 

Kategória:Kanadskí hokejisti
Kategória:Hráči Montreal Canadiens
Kategória:Hráči Boston Bruins
Kategória:Hráči Dallas Stars
Kategória:Hráči New Jersey Devils
Kategória:Hokejisti draftovaní klubom Montreal Canadiens
Kategória:Víťazi Stanleyho pohára
Kategória:Osobnosti z Newfoundlandu a Labradoru
Mlynský potok (prítok Oravy)

**Mlynský potok** je potok na dolnej Orave, v centrálnej časti okresu Dolný Kubín. Je to ľavostranný prítok Oravy, meria 4,7 km a je tokom IV. rádu.

## Prameň
Pramení v Oravskej vrchovine, na severnom svahu Hrádku (717,5 m n. m.) v nadmorskej výške približne 630 m n. m. 

## Opis toku
Od prameňa tečie na sever, zľava priberá najprv dva krátke prítoky z lokality Trsteník a potom prítok z juhovýchodného svahu Pečkova (734,3 m n. m.). Následne vytvára oblúk ohnutý na východ, postupne priberá tri pravostranné prítoky, najprv z oblasti Kopanice, vzápätí prítok prameniaci severne od kóty 632,9 m a potom aj prítok z juhozápadného svahu Vrchov (650,6 m n. m.). Ďalej preteká obcou Oravská Poruba, kde sa stáča na severozápad, sprava priberá prítok z oblasti Košariska, zľava prítok zo severovýchodného svahu Pečkova a oddeľuje obec na ľavom brehu od miestnej časti Zábrež na pravom brehu. Napokon sa esovito stáča, zľava priberá prítok zo severného svahu Pečkova a druhý z oblasti Behára a na okraji obce ústi v nadmorskej výške cca 462 m n. m. do Oravy.

## Iné názvy
*Porubský jarok
*Poruba
*Jabloňový potok

## Referencie

Kategória:Potoky na Slovensku
Kategória:Povodie Oravy
Kategória:Vodné toky v Oravskej vrchovine
Kategória:Vodné toky v okrese Dolný Kubín
Kelly Rowlandová

**Kelendria Trene „Kelly“ Rowlandová** (neprechýlene Kelendria Trene Rowland; * 11. február 1981, Atlanta, Georgia, USA) je americká speváčka, skladateľka, herečka, televízna osobnosť a jedna zo zakladajúcich členov dievčenskej skupiny Destiny’s Child. Získala 4 ocenenia Grammy Awards, tri so skupinou Destiny’s Child a jedno ako sólová umelkyňa.

## Diskografia
**Simply Deep* (2002)
**Ms. Kelly* (2007)
**Here I Am* (2011)
**Talk a Good Game* (2013)

## Iné projekty


Kategória:Hiphopové speváčky USA
Kategória:Popové speváčky USA
Kategória:R&B speváčky USA
Kategória:Soulové speváčky USA
Kategória:Speváci-skladatelia USA
Kategória:Skladatelia modernej hudby USA
Kategória:Speváčky afroamerického pôvodu
Kategória:Osobnosti USA afroamerického pôvodu
Kategória:Destiny’s Child
Kategória:Osobnosti z Atlanty
Kategória:Interpreti Columbia Records
Trsteník (prítok Oravy)

**Trsteník** je potok na dolnej Orave, v južnej časti okresu Dolný Kubín. Je to ľavostranný prítok Oravy, meria 4,2 km a je tokom IV. rádu.

## Prameň
Pramení v Oravskej vrchovine, na severozápadnom svahu Hrádku (717,5 m n. m.) v nadmorskej výške približne 685 m n. m. 

## Opis toku
Tečie severozápadným smerom, najprv priberá krátky ľavostranný prítok (615,0 m n. m.) z oblasti Chrástky a preteká močaristým územím. Následne preteká zalesneným územím so strmými svahmi na oboch brehoch. Napokon sa stáča na severoseverozápad a južne od obce Istebné ústi v nadmorskej výške cca 456 m n. m. do Oravy.

## Referencie

Kategória:Potoky na Slovensku
Kategória:Povodie Oravy
Kategória:Vodné toky v Oravskej vrchovine
Kategória:Vodné toky v okrese Dolný Kubín
Žaškovský potok

**Žaškovský potok** je potok na dolnej Orave, v juhozápadnej časti okresu Dolný Kubín. Je to ľavostranný prítok Oravy, meria 5,7 km a je tokom IV. rádu.

## Prameň
Potok pramení vo Veľkej Fatre, v podcelku Šípska Fatra, na severnom svahu Ostrého (1 066,6 m n. m.) v nadmorskej výške cca 735 m n. m. 

## Opis toku
Od prameňa tečie severovýchodným smerom dolinou Uhlisko a vteká do Oravskej vrchoviny, kde priberá prvý prítok zľava (558,2 m n. m.). Potom pokračuje na krátkom úseku na sever a vstupuje do intravilánu obce Žaškov, kde priberá najprv sprava prítok z oblasti Panského hája a opäť sprava prítok z oblasti Chrástky. Ďalej sa tok stáča prechodne na západ, z ľavej strany priberá krátky prítok z oblasti Dymáckej role a definitívne sa stáča severozápadným smerom. Preteká celou obcou, pričom postupne priberá viaceré prítoky: zľava prítok z východného svahu Šípu (1 169,5 m n. m.), sprava spod Zemianskeho dielu (757,6 m n. m.), opäť zľava prítok zo severovýchodného svahu Šípu a  z južného svahu Žaškovského Šípu (940,3 m n. m.). Napokon sa na okraji obce vlieva v nadmorskej výške približne 448 m n. m. do Oravy.

## Referencie

Kategória:Potoky na Slovensku
Kategória:Povodie Oravy
Kategória:Vodné toky vo Veľkej Fatre
Kategória:Vodné toky v Oravskej vrchovine
Kategória:Vodné toky v okrese Dolný Kubín
Michelle Williamsová

**Michelle Williamsová** môže byť:

* americká herečka (* 1980), pozri Michelle Williamsová (herečka) 
* americká speváčka (* 1980), pozri Michelle Williamsová (speváčka) 

Williamsová, Michelle
Michelle Williamsová (speváčka)

**Tenitra Michelle Williamsová** (* 23. júl 1980, Rockford, Illinois, USA) je americká R&B speváčka a jedna z členov dievčenskej R&B skupiny Destiny’s Child. Pôsobí aj ako gospel speváčka, textárka a herečka na Broadway. So skupinou Destiny’s Child získala ocenenie Grammy Award. 

## Diskografia
* *Heart to Yours* (2002)
* *Do You Know* (2004)
* *Unexpected* (2008)
* *Journey to Freedom* (2014)

## Iné projekty

Kategória:Dance speváčky USA
Kategória:Popové speváčky USA
Kategória:Gospelové speváčky USA
Kategória:R&B speváčky USA
Kategória:Soulové speváčky USA
Kategória:Herečky divadelných muzikálov USA
Kategória:Textári piesní USA
Kategória:Speváci-skladatelia USA
Kategória:Skladatelia modernej hudby USA
Kategória:Hudobní producenti USA
Kategória:Destiny’s Child
Kategória:Speváčky afroamerického pôvodu
Kategória:Hudobní skladatelia afroamerického pôvodu
Kategória:Osobnosti USA afroamerického pôvodu
Kategória:Osobnosti z Illinoisu
Istebnianka

**Istebnianka** je potok na dolnej Orave, na území okresu Dolný Kubín. Je to pravostranný prítok Oravy, meria  a je tokom IV. rádu.

## Prameň
Pramení v Malej Fatre, v podcelku Krivánska Fatra, na južnom svahu Opáleného () v nadmorskej výške približne  

## Opis toku
Od prameňa tečie na juh, na hornom toku sa esovito stáča a zľava priberá prítok spod kóty . Ďalej tečie Istebnianskou dolinou a postupne priberá prítoky z oboch strán. Najprv sprava z južného svahu Mrazenice (), opäť sprava z juho východného svahu Mraznice, potom zľava zo severného úpätia Mackova (). V dolnej časti doliny preteká tiesňavovitým územím a priberá prítoky z pravej strany: z východného svahu Hrčovej Kečky () a dva prítoky z východných svahov Lysice (). Ďalej sa tok stáča juhovýchodným smerom, vstupuje do Oravskej vrchoviny, pričom sprava priberá prítok z južného svahu Lysice a zľava z juhovýchodného svahu Žiaru (). Následne preteká obcou Istebné, stáča sa a pokračuje severojužným smerom, v obci priberá len dva krátke prítoky. Napokon preteká juhovýchodným smerom miestnou časťou Hrádok a popri areáli bývalého hutníckeho kombinátu a v nadmorskej výške cca  ústi do Oravy.

## Referencie

Kategória:Potoky na Slovensku
Kategória:Povodie Oravy
Kategória:Vodné toky v Krivánskej Fatre
Kategória:Vodné toky v okrese Dolný Kubín
Innamádú

**Innamádú** () je jedným z obývaných ostrovov na atole Rá na Maldivách. Počet obyvateľov je 716 (jún 2006), dĺžka ostrova 875 m, šírka 475 m. Vzdialenosť od hlavného mesta Male je 160,34 km.

## Externé odkazy
*Informácie ministerstva pre rozvoj o Innamádú - anglicky

Kategória:Ostrovy atolu Rá
Gospel

**Gospel** je náboženská hudba, ktorá má pôvod v afroamerických kostoloch v prvej polovici 20. storočia alebo v čiernej gospelovej hudbe a náboženskej hudbe, ktory komponovali a spievali hlavne južní gospeloví umelci.

## Gospel na Slovensku
Na Slovensku sa prvé gospelové projekty začali objavovať v 80. rokoch 20. storočia (Rieka Života), v 90. rokoch začali pôsobiť najvýznamnejšie kapely prvej vlny tejto tvorby ako Timothy a Lamačské chvály. Širšiu popularitu si gospelová hudba získala popularizáciou cez druhú generáciu interpretov združených v projekte Godzone po roku 2010, ako aj jej zahrnutím do tvorby spevákov, ktorí ju prepájali s populárnou hudbou či hudbou pre deti, ako Sima Martausová či Richard Čanaky. S nástupom kapiel ESPÉ, GodKnows či Heartbeat došlo v slovenskom gospeli k tomu, že hlavným prúdom kresťanskej hudobnej tvorby na Slovensku sa stali chvály (tiež *uctievanie*, z angl. *worship*, resp. *CCM* (skratka pre *Contemporary Christian Music*).

### Gospelové festivaly na Slovensku
Na Slovensku sa každoročne koná niekoľko kresťanských festivalov. Medzi najznámejšie sa zaraďujú:
* Campfest, Kráľova Lehota
* Godzone, viaceré mestá
* Festival Heaven, Rajec
* Festival Lumen, Trnava 
* On je živý, Nitra
* Verím Pane, Námestovo

### Gospelové skupiny na Slovensku
Na Slovensku taktiež existuje mnoho gospelových a kresťanských kapiel, napr.:
* ESPé (od 2003)
* F6 (od 2007)
* GodKnows (od 2012)
* Heartbeat (od 2012)
* Lámačské chvály (od 1997)
* Rieka Života (od 1980s)
* Slnovrat (od 1989)
* Timothy (od 1994)
* Boží Šramot a The Gospel Family 
Slovenské gospelové hudobné skupiny sú charakteristické tým, že často vznikali v rámci miestnych kresťanských spoločenstiev (napr. Heartbeat v Prievidzi, Rieka Života v Podolínci. Viaceré z nich sú združené alebo spolupracujú v rámci projektu novej evanjelizácie, Godzone, ktorý funguje od roku 2010.

Taktiež sem patria speváci ako Sima Martausová, Janais, Dominika Gurbaľová či Richard Čanaky, ktorý tvorí aj piesne iných žánrov.

Gospelovú hudbu tradične počúvajú kresťansky založení ľudia, a na "bežných" slovenských hudobných festivaloch sa zväčša nevyskytuje. Platí to aj naopak. Zlom nastal v roku 2018, kedy sa na festivale Pohoda predstavila kapela Heartbeat, rovnako na festivale Lumen prijala pozvanie „ne-gospelová" kapela No Name.

## Podžánre
Podľa newworldencyclopedia.org sa gospelová hudba ďalej člení na:
* Mestský gospel
* Južanský gospel
* Kresťanská country hudba
* Progresívny južanský gospel
* Súčasná kresťanská hudba
* Bluegrass gospel
* Gospel blues

## Referencie


## Iné projekty

## Externé odkazy
* www.gospel.sk
La Espero

**La Espero** () je hymna ľudí hovoriacich medzinárodným umelým jazykom Esperanto. Napísal ju Ludwik Lejzer Zamenhof, iniciátor esperanta, hudbu zložil Félicien Menu de Ménil.

## Text piesne

## Iné projekty

Kategória:Esperanto
Kategória:Štátne hymny
Paniri

**Paniri** je názov v súčasnosti neaktívneho stratovulkánu, nachádzajúceho sa v pohorí Andy (*Cordillero Occidental*) v centrálnej časti Čile, neďaleko hranc s Bolíviou. Vek poslednej erupcie andezitovo-dacitového vulkánu je odhadovaný na koniec pleistocénu až začiatok holocénu, na vrchole sa nachádza sústava troch kráterov, zoradených v  dlhej, severozápadno-juhovýchodnej línii.

## Iné projekty
.

## Externé odkazy
* www.volcano.si.edu  – stratovulkán Paniri na Global Volcanism Program 

Kategória:Sopky Čile
Kategória:Stratovulkány
Kung-fu

right|thumb|Kung-fu

**Kung-fu** () je čínske bojové umenie a tiež životný štýl. Samotný termín označuje všeobecne *nadobudnuté schopnosti* alebo *zručnosť*.
Samotné bojové umenie je ťažko zaškatuľkovať, pretože od svojich počiatkov v Šaolinských kláštoroch sa rozvinulo do nespočetných foriem a štýlov. Kung-fu využíva rozmanité bloky, údery, kopy, chmaty, tlakové body a zbrane, mnoho techník a štýlov naberá inšpiráciu z prírody, resp. zvierat (modlivka, tiger, had...). Tak, ako mnohé iné bojové umenia, aj kung-fu učí nielen sebaobranu a boj, ale aj duševnú vyrovnanosť a harmóniu tela a mysle.
## Pozri aj
* Wu-šu

Kategória:Bojové umenia
Orvišník

**Orvišník** je potok na dolnej Orave, preteká centrálnou časťou okresu Dolný Kubín. Je to pravostranný prítok Oravy, meria 7,6 km a je tokom IV. rádu.

## Prameň
Pramení v Oravskej Magure, v podcelku Kubínska hoľa, na západnom svahu Kľúča (1 143,8 m n. m.) v nadmorskej výške približne 895 m n. m. 

## Opis toku
Od prameňa tečie severojužným smerom, vstupuje do Oravskej vrchoviny a preteká Zadnou dolinou. Najprv priberá krátky prítok zľava z juhozápadného úpätia Kľúča, následne sa tok stáča na juhojuhovýchod, z ľavej strany priberá prítok (2 km) zo západného svahu Kľúča a ďalej priberá niekoľko kratších potokov sprava z východných svahov Močidiel (898,6 m n. m.) a zľava z južného úpätia Kľúča. Potok ďalej pokračuje juhovýchodným smerom, preteká Prednou dolinou a z ľavej strany priberá Kordošov potok. Následne preteká cez Revišné, priberá ľavostranný prítok z oblasti Prielohov zvaný Členkovec, oblúkom sa stáča na juhozápad a tečie cez Veličnú. Západne od obce ústi v nadmorskej výške cca 459 m n. m. do Oravy.

## Iné názvy
*Orvišná, Orvišné, Orvišný potok
*Revišná, Revišné, Revišník, Revišianka, Revišnianka, Revišiansky potok, Revišniansky potok
*Predná voda, Zadná voda
*dolný tok: Mrziačka, Mrziačsky potok

## Referencie

Kategória:Potoky na Slovensku
Kategória:Povodie Oravy
Kategória:Vodné toky v Oravskej Magure
Kategória:Vodné toky v Oravskej vrchovine
Kategória:Vodné toky v okrese Dolný Kubín
Lehotský potok (prítok Oravy)

**Lehotský potok** je potok na dolnej Orave, na území okresu Dolný Kubín. Je to pravostranný prítok Oravy, má dĺžku 6,7 km a je tokom IV. rádu.

## Prameň
Pramení v geomorfologickom celku Oravská Magura, v geomorfologickom podcelku Kubínska hoľa, pod Minčolom (), na východnom svahu Kľúča () v nadmorskej výške cca 

## Opis toku
Od prameňa sa oblúkom stáča na juh, sprava priberá prítok z juhovýchodného svahu Kľúča a vstupuje do Oravskej vrchoviny. Tu sa stáča najprv na juhovýchod, zľava priberá krátky prítok prameniaci juhozápadne od kóty 841,4 m a preteká chatovou oblasťou pod Kubínskou hoľou. Z ľavej strany priberá prítok spod hrebeňa Kubínskej hole, stáča sa severojužným smerom a sprava priberá krátky prítok z oblasti Kopaníc. Následne preteká cez dolnokubínsku mestskú časť Beňova Lehota, kde priberá ľavostranné prítoky, najprv spod Repísk, potom dva prítoky zo západných svahov Trnín (). Napokon sa stáča juhovýchodným smerom, preteká okrajom Malého Bysterca a v jeho blízkosti sa v nadmorskej výške približne  vlieva do Oravy.

## Referencie

Kategória:Potoky na Slovensku
Kategória:Povodie Oravy
Kategória:Vodné toky v Oravskej Magure
Kategória:Vodné toky v Oravskej vrchovine
Kategória:Vodné toky v okrese Dolný Kubín
San Francisco (Argentína)

**San Francisco** je mesto v argentínskej provincii Córdoba a hlavné mesto departmentu San Justo. Leží  na východ od hlavného mesta provincie Córdoba, na severovýchode provincie a na hranici s provinciou Santa Fe. Pri sčítaní ľudu v roku 2010 malo mesto 61 750 obyvateľov. Mesto bolo založené v roku 1886. Poľnohospodárstvo je najvýznamnejšou ekonomickou zložkou mesta. Veľký význam má tiež stavebníctvo, ktoré zamestnáva množstvo obyvateľov mesta. Mesto je známe aj pre výrobu cestovín.

## Referencie

## Iné projekty

## Externé odkazy
* Stránka mesta

Kategória:Mestá v provincii Córdoba (Argentína)
San Francisco (rozlišovacia stránka)

**San Francisco** môže byť:

* veľkomesto na západnom pobreží USA, pozri San Francisco
* San Francisco Bay
* mesto v Argentíne, pozri San Francisco (Argentína)
Bolometer

[náhľad|Bolometer v prevedení „pavúčia sieť“ a [Dime (americký dolár)|10¢ minca pre porovnanie]]

**Bolometer** je citlivý prístroj na meranie slabého žiarenia, založený na rezistore s vysokým teplotným súčiniteľom.

Zhotovuje sa ako vhodne tvarovaný tenký pásik čistého kovu (platina) s vývodmi na galvanometer. Od vedľajších rušivých vplyvov (straty konvekciou) sa bolometer izoluje vákuovým puzdrom. Pohlcovaním dopadnutého žiarenia sa mení odpor bolometra, na základe čoho sa vypočíta množstvo pohltenej energie. Bolometer je vhodný aj na veľmi presné meranie teploty. V spojení s ďalekohľadom sa ním meria žiarenie hviezd a tepelné žiarenie Mesiaca a planét. Moderné konštrukcie majú namiesto kovového pásika termistor. Na premeriavanie rozloženia intenzity v spektre (najmä Slnka) sa používa spektrobolometer.

## Referencie

## Pozri aj
* bolometrická magnitúda
* bolometrická korekcia

## Iné projekty

Kategória:Astronomické prístroje
Kategória:Meracie prístroje
Kategória:Detektory častíc
Kategória:Teplomery
Kategória:Senzory
Veľký otvor

[thumb|right|[Záhlavná kosť z pohľadu zvonku a zospodu. Foramen magnum je veľký otvor v jej prednej časti. (Gray´s Anatomy, 1918)]]
[thumb|right|[Záhlavná kosť z pohľadu zvnútra a zvrchu. Foramen magnum je veľký otvor v jej prednej časti. (Gray´s Anatomy, 1918)]]

**Veľký otvor**  alebo **záhlavný otvor** (lat. *foramen magnum*) je najväčší nepárový otvor do lebečnej dutiny. Nachádza sa v záhlavnej kosti, na báze lebky. Slúži ako "brána" pre predĺženú miechu, cievy a nervy; spája lebečnú dutinu s vertebrálnym kanálom.

Tvorí anatomické centrum záhlavnej kosti, ktorú tak rozdeľuje na 4 časti:
*prednú - *pars basilaris*
*párove bočné - *partes laterales*
*zadnú - šupinu záhlavnej kosti, *squama occipitalis*

Cez foramen magnum prechádzajú:
*predĺžená miecha - *medulla oblongata*
*XI. hlavový nerv - *nervus accesorius*
*vertebrálne tepny - *aa.vertebrales*
*predné a zadné spinálne artérie - *aa.spinales anteriores et posteriores*

## Pozri aj
*záhlavná kosť
*predĺžená miecha

## Zdroje
*Čihák a kol. *Anatomie I.*
*Feneis H. *Anatomický obrazový slovník*. Grada, 1996.
*''Gray´s Anatomy'', 1918
*Sinělnikov R. D. *Atlas anatomie člověka*. Avicenum, 1970.

Kategória:Lebka
Jalovský potok

**Jalovský potok** môže byť:
*prítok Cirochy, pozri Jalovský potok (prítok Cirochy)
*prítok Handlovky, pozri Jalovský potok (prítok Handlovky)
*starší názov prítoku Váhu na Liptove, pozri Jalovčanka
Bolometrická korekcia

**Bolometrická korekcia** je rozdiel medzi bolometrickou (jasnosť v celom spektre elektromagnetického žiarenia) a vizuálnou (fotovizuálnou; jasnosť vo viditeľnej časti spektra) hviezdnou veľkosťou. Pri veľmi modrých a veľmi červených hviezdach je bolometrická korekcia 45m, to znamená, že tieto hviezdy vyžarujú vo viditeľnej oblasti iba niekoľko percent energie.

Hodnoty bolometrickej korekcie pri hviezdach rôznych spektrálnych typov:

## Referencie

## Pozri aj

* bolometer

Kategória:Hviezdy
Beňadovský potok

**Beňadovský potok** je vodný tok na hornej Orave, na území okresu Námestovo. Je to ľavostranný prítok Mútňanky, meria 3,1 km a je tokom V. rádu.

## Prameň

Potok pramení v geomorfologickom celku Podbeskydská vrchovina na severozápadnom svahu Náveterného vrchu (954,0 m n. m.), v lokalite Priehyba v nadmorskej výške približne 830 m n. m.

## Opis toku

Na krátkom úseku tečie najprv na juhovýchod, následne sa stáča a pokračuje severojužným smerom. Zľava priberá najprv prítok zo západného svahu Náveterného vrchu, potom z tej istej strany prítok z oblasti Havrilky a stáča sa na juhozápad. Preteká okrajom obce Beňadovo, kde sprava priberá krátky prítok z južného svahu Chovancovky (863,2 m n. m.) a zľava prítok spod kóty 986,3 m. Napokon pokračuje zvlneným korytom k ústiu do Mútňanky pri osade Beňadovský Mlyn v nadmorskej výške cca 699 m n. m.

## Iné názvy

*Beňadovo
*Beňadov
*Beňadikov
*Beňadovský mlyn

## Referencie

Kategória:Potoky na Slovensku
Kategória:Povodie Oravy
Kategória:Vodné toky v Podbeskydskej vrchovine
Kategória:Vodné toky v okrese Námestovo
Kýčera

**Kýčera** môže byť:

*vrch na Slovensku:
** vrch v Belianskych Tatrách (), pozri Kýčera (vrch v Belianskych Tatrách)
**v Bielych Karpatoch nad Zubákom (), pozri Kýčera (vrch v Bielych Karpatoch)
**v Bukovských vrchoch (), pozri Kýčera (vrch v Bukovských vrchoch)
**v Chočských vrchoch nad Valaskou Dubovou (), pozri Kýčera (vrch v Chočských vrchoch)
**v Javorníkoch nad Kolárovicami ()
**v Kysuckých Beskydách nad osadou Veľký Potok (), pozri Kýčera (vrch v Kysuckých Beskydách)
**v Kysuckej vrchovine nad Novou Bystricou (), pozri Kýčera (vrch v Kysuckej vrchovine, Nová Bystrica)
**v Kysuckej vrchovine nad bývalou Riečnicou (), pozri Kýčera (vrch v Kysuckej vrchovine, Riečnica, 974 m)
**v Kysuckej vrchovine nad bývalou Riečnicou (), pozri Kýčera (vrch v Kysuckej vrchovine, Riečnica, 804 m)
**v Laboreckej vrchovine nad Osadným, pozri Kýčera (vrch v Laboreckej vrchovine, 721 m)
**v Laboreckej vrchovine nad Medzilaborcami ()
** vo Veľkej Fatre nad obcou Hubová (956 m n. m.)
**v Malej Fatre nad Kláštorom pod Znievom ()
**v Malej Fatre nad Rajeckou Lesnou (), pozri Kýčera (vrch v Malej Fatre, 1166 m)
**v Malej Fatre nad Lipovcom (), pozri Kýčera (vrch v Malej Fatre, 1121 m)
**v Malej Fatre nad Fačkovom ()
**v Ondavskej vrchovine nad Ciglou ()
**v Oravskej vrchovine (), pozri Kýčera (vrch v Oravskej vrchovine)
**v Pieninách, pozri Kýčera (vrch v Pieninách) 
**v Podbeskydskej vrchovine nad Zákamenným ()

*sedlo v Javorníkoch, pozri Kýčera (sedlo v Javorníkoch)
*potok na Orave, prítok Bielej Oravy, pozri Kýčera (prítok Bielej Oravy)
*miestna časť obce Zákamenné
*osada mesta Čadca
*osada obce Zákopčie
*osada obce Zázrivá

## Pozri aj
*Hnilická Kýčera, vrch () v Malej Fatre
*Kazícka Kýčera, vrch () v Javorníkoch
*Veľká Kýčera, vrch () v Spišskej Magure
*Zarúbaná Kýčera, vrch () v Javorníkoch
*Kýčerka
Kýčera (prítok Bielej Oravy)

**Kýčera** je potok na hornej Orave, na území okresu Námestovo. Je to ľavostranný prítok Bielej Oravy, meria 5,8 km a je tokom IV. rádu.

## Prameň

Pramení v geomorfologickom celku Podbeskydská vrchovina, na južnom svahu vrchu Nižná Poperačka (1 036,1 m n. m.) v nadmorskej výške cca 980 m n. m. 

## Opis toku

Od prameňa tečie najprv na západ, zľava priberá krátky prítok spod Vyšnej Poperačky (1 043,0 m n. m.), sprava prítok zo západného svahu Nižnej Poperačky a prudko sa stáča najprv na juhozápad a následne po pribratí pravostranného prítoku spod Skalnitého (939,0 m n. m.) na juhovýchod. Potom priberá niekoľko krátkych prítokov, napr. sprava z juhovýchodného svahu Zrazu (967,8 m n. m.) a zľava z južného svahu Vrát (1 051,1 m n. m.). Následne výraznejšie rozširuje svoje koryto a stáča sa severojužným smerom, pričom preteká obcou Breza. Napokon podteká štátnu cestu II/520 a na južnom okraji obce ústi v nadmorskej výške približne 645 m n. m. do Bielej Oravy.

## Referencie

Kategória:Potoky na Slovensku
Kategória:Povodie Oravy
Kategória:Vodné toky v okrese Námestovo
Menzdrovka

**Menzdrovka** je potok na hornej Orave, na území okresu Námestovo. Je to významný ľavostranný prítok Klinianky, meria 8,6 km a je tokom V. rádu.

## Prameň

Pramení v Oravských Beskydách, v podcelku Ošust, na južnom svahu Hrubej bučiny (1 131,8 m n. m.) v nadmorskej výške približne 1 060 m n. m., v blízkosti štátnej hranice s Poľskom. 

## Opis toku

Na krátkom úseku tečie najprv na juhovýchod, následne sa stáča na juh a sprava priberá Mútňanskú ráztoku. Ďalej pokračuje rozšíreným korytom juhovýchodným smerom, sprava priberá prítok zo severného svahu vrchu Dážďany (934,9 m n. m.), z tej istej strany prítok z východného svahu Dáždian, potom zľava spod Menzdrovky (899,4 m n. m.), opäť z pravej strany spod kóty 876,1 m a zľava spod Gališovho vrchu (878,1 m n. m.). Ďalej už tečie v geomorfologickom celku Podbeskydská brázda, kde najprv priberá pravostranný prítok z oblasti Kopánok, tečie popri osade Menzdrovka na ľavom brehu a sprava vyúsťuje vodný kanál, ktorým je prepojená so susednou Tisoňovkou. Potom pokračuje viac juhojuhovýchodným smerom, z pravej strany priberá prítok zo severného svahu Modlového vrchu (910,0 m n. m.) a preteká popri areáli poľnohospodárskeho družstva na ľavom brehu. Z ľavej strany ešte priberá tri krátke prítoky, najprv z južného svahu vrchu Mikolajove (879,6 m n. m.), potom zo západného svahu Rakovky (873 m n. m.) a napokon z južného svahu Rakovky. Preteká intravilánom obce Novoť a v nadmorskej výške približne 730 m n. m. ústi do Klinianky.

## Referencie

Kategória:Potoky na Slovensku
Kategória:Povodie Oravy
Kategória:Vodné toky v okrese Námestovo
Bergamo (provincia)

**Bergamo** je provincia na severe Talianska v regióne Lombardsko. Počet obyvateľov je 1 098 740 a rozloha je 2 723 km². Hlavným mestom je Bergamo.

Susedí s provinciou Sondrio na severe, provinciou Brescia na východe, provinciou Cremone na juhu a provinciami Miláno, Monza e Brianza a Lecco na západe. Na severe provincie sa nachádza pohorie Alpy, s najvyšším bodom - štítom Mt. Coca (3052 m). Celé územie provincie je v povodí rieky Pád prostredníctvom riek Adda a Oglio.

## Najväčšie mestá
# Bergamo - 120 694 obyvateľov
# Treviglio - 29 034 obyvateľov
# Seriate - 24 297 obyvateľov

## Referencie

## Iné projekty

## Externé odkazy
* Oficiálna webstránka



Kategória:Provincie v Taliansku
Tisoňovka

**Tisoňovka** je potok na hornej Orave, v západnej časti okresu Námestovo. Je to ľavostranný prítok Klinianky, meria  a je tokom V. rádu. Často sa označuje ako *Tisanovka*.

Pramení v Oravských Beskydách, v podcelku Ošust, na západnom svahu vrchu Dážďany (), v blízkosti štátnej hranice s Poľskom pri sedle Hlinka (), v nadmorskej výške cca  Sprvu tečie juhovýchodným smerom, zľava priberá prítok () z juhovýchodného svahu Dáždian, sprava dva prítoky z východných svahov Magurky () a vstupuje do geomorfologického celku Podbeskydská brázda. Z ľavej strany priberá krátky prítok prameniaci západne od kóty  a preteká okrajom intravilánu obce Novoť, pričom sa stáča severojužným smerom. Z ľavej strany vyúsťuje vodný kanál, ktorým je tok prepojený so susednou Menzdrovkou, sprava priberá tri krátke prítoky z juhovýchodného úpätia Malého kopca (), zľava zo severozápadného svahu Modlového vrchu () a na území obce ústi v nadmorskej výške približne  do Klinianky.

## Referencie

Kategória:Potoky na Slovensku
Kategória:Povodie Oravy
Kategória:Vodné toky v okrese Námestovo
Javorový potok

**Javorový potok** môže byť:

* prítok Chotčianky v povodí Ondavy, pozri Javorový potok (prítok Chotčianky)
* prítok Randovej v povodí Oravy, pozri Javorový potok (prítok Randovej)
* prítok Slatvinca v povodí Tople, pozri Javorový potok (prítok Slatvinca)
Javorový potok (prítok Randovej)

**Javorový potok** je vodný tok na hornej Orave, na území okresu Námestovo. Je to najvýznamnejší, pravostranný prítok Randovej, má dĺžku  a je tokom VII. rádu.

Pramení v Oravských Beskydách, v podcelku Pilsko, na severnom svahu Súšavy () v nadmorskej výške približne  Od prameňa tečie na juh, pričom vytvára oblúk vypnutý k západu, zľava priberá prítok z južného svahu Súšavy a stáča sa juhovýchodným smerom. Následne vteká do geomorfologického celku Podbeskydská brázda, z ľavej strany priberá postupne niekoľko prítokov, najprv spod Jedličníka (), potom Vajdovský potok a ďalej začína potok výrazne meandrovať. Následne priberá ľavostranný Straniansky potok, z tej istej strany ešte krátky bezmenný prítok, napokon priberá vedľajšie rameno Randovej a v blízkosti obce Mútne sa v nadmorskej výške cca  vlieva do hlavného koryta Randovej.

## Referencie

Kategória:Potoky na Slovensku
Kategória:Povodie Oravy
Kategória:Vodné toky v okrese Námestovo
Magurský Mútnik

**Magurský Mútnik** predtým **Mútnik** je potok na hornej Orave, na území okresu Námestovo. Je to ľavostranný prítok Veselianky, meria  a je tokom V. rádu. Zaujímavosťou je, že Veselianka má aj druhý prítok s rovnakým názvom, ktorý ústi cca  povyše z pravej strany.

Pramení pod vrchom Trchnovica () v Podbeskydskej brázde, v nadmorskej výške približne  Potok tečie viac-menej severojužným smerom, na hornom toku sa dvakrát výrazne esovito stáča, sprava priberá najprv dva prítoky spod kóty , potom zľava prítok z oblasti Trhovca. Na dolnom toku pokračuje juhojuhozápadným smerom, pričom sa koryto výrazne vlní. Z ľavej strany priberá svoj najvýznamnejší prítok, Vahanovský potok () a na okraji intravilánu obce Oravské Veselé sa v nadmorskej výške cca  vlieva do Veselianky.

## Referencie

Kategória:Potoky na Slovensku
Kategória:Povodie Oravy
Kategória:Vodné toky v okrese Námestovo
Verdammt wir leben noch

***Verdammt wir leben noch*** je deviatym albumom rakúskeho speváka Falca.

## Zoznam skladieb
# „Verdammt wir leben noch“ - 5:14
# „Die Koenigin von Eschnapur“ - 4:29
# „Qué pasa hombre“ - 4:14
# „Europa“ - 5:07
# „Fascinating Man“ - 4:00
# „Poison“ - 4:22
# „Ecce Mchina“ - 5:31
# „We live for the Night“ - 3:52 
# „Krise“ - 3:54
# „From the North to the South“ - 3:11 
# „Der Kommissar“ (Club 69- Remix) - 3:41
# „Verdammt wir leben immer noch“ (Remix) - 4:26

Kategória:Albumy Falca
Kategória:Hudobné albumy z 1999
Klinský potok (prítok Polhoranky)

**Klinský potok** je potok na hornej Orave, tečie na území okresu Námestovo. Je to pravostranný prítok Polhoranky, meria 4,4 km a je tokom V. rádu. Miestne sa označuje aj ako *Kliňanka*.

## Prameň
Pramení v geomorfologickom celku Podbeskydská vrchovina, na juhovýchodnom svahu Kopanice (922,1 m n. m.), pri osade Ťaskovka, v nadmorskej výške približne 757 m n. m. 

## Opis toku
Tečie prevažne juhovýchodným smerom, na hornom toku priberá ľavostranný prítok spod Kohútovej (843,9 m n. m.) a následne preteká celým intravilánom obce Klin. Na dolnom konci obce sa stáča na východ, podteká štátnu cestu I/78 a v blízkosti obce ústi v nadmorskej výške cca 605 m n. m. do Polhoranky.

## Referencie

Kategória:Potoky na Slovensku
Kategória:Povodie Oravy
Kategória:Vodné toky v Podbeskydskej vrchovine
Kategória:Vodné toky v okrese Námestovo
Golem

[náhľad|Rabín [Jehuda Löw ben Becalel|Löw a Golem. Mikoláš Aléš, 1899.]]
**Golem** (po hebrejsky גולם) je v židovskej mystike človekom oživená socha. Takýchto golemov poznáme pomerne dosť. Aj keď si golema väčšina ľudí predstavuje ako oživenú sochu s podobou človeka, môže mať aj inú podobu. 

Slovo golem znamená v hebrejčine neúplnosť, nedokonalosť a takto sa tiež táto oživená bytosť vnímala. Nemala vlastné myšlienky ani vlastnú vôľu, iba doslovne plnila príkazy svojho pána. Historicky možno toto ponímanie nájsť už v 12. storočí. Viera v možnosť stvoriť vec vychádza z presvedčenia, že dobrí ľudia majú tvorivú silu, ktorá však nie je taká ako sila Božia. Predstava šému, ktorý golemov oživoval, vychádza z kabaly, pretože podľa tejto náuky je možné všetko pomocou správnej kombinácie písmen. Šém bol spravidla pergamen, na ktorom boli napísané magické slová.
 
## Pražský golem
Jedným z najslávnejších golemov je pražský, ktorého roku 1580 údajne stvoril židovský rabín Jehuda Löw ben Becalel a dal mu meno *Josille*. Golem mal ochraňovať židovské geto pred kresťanmi, ktorí pravidelne geto napádali. Jeho stvoriteľ ho zničil roku 1593. Rabbi Löw totiž golemovi nevybral *šém* počas židovského sviatku a golem začal byť agresívny. 

Povesť o pražskom golemovi pochádza síce zo stredoveku, ale s postavou rabbi Löwa sa spojila až v 18. storočí.

## Iné projekty

## Externé odkazy
* Legenda o Golemovi
* Legenda o Golemovi 

Kategória:Judaizmus
Kategória:Dejiny Prahy
Kategória:Božské, duchovné a mýtické bytosti
Victory Boogie-Woogie

**Victory Boogie-Woogie** je posledná maľba holandského abstraktného maliara Pieta Mondriana. 

V roku 1944 ju nechal nedokončenú, od roku 1998 je v kolekcii Gemeentemuseum Den HaagGemeentemuseum v Haagu, ktoré ju kúpilo za zhruba 37 miliónov eur.

## Externé odkazy

*Fotka obrazu

Kategória:Holandské obrazy
Fifth Avenue

**Fifth Avenue** alebo po slovensky aj **Piata avenue** je hlavná ulica v centre Manhattanu v New Yorku. Tiahne sa od stredu centrálneho Manhattanu pri východnej strane Central Parku a pre drahý výhľad na park a historickým rezidenciám v okolí je symbolom bohatstva New Yorku. Medzi Tridsiatou štvrtou ulicou a Päťdesiatou deviatou ulicou je to aj popredná obchodná ulica na svete, často porovnávaná s Oxford Street v Londýne a Champs-Élysées v Paríži. Patrí medzi najdrahšie ulice na svete.
Na tejto ulici sa nachádza mnoho známych objektov, ako napríklad New York Public Library, Katedrála svätého Patrika,  Rockefellerovo centrum, Central Park a Guggenheimovo múzeum.

## Iné projekty

Kategória:Ulice v New Yorku
Hlboký potok (prítok Mútnika)

**Hlboký potok** je potok na hornej Orave, preteká územím okresu Námestovo. Je to pravostranný prítok Mútnika, má dĺžku 4,5 km a je tokom VI. rádu. 

## Prameň
Pramení na okraji Oravských Beskýd, v podcelku Pilsko, na JJV svahu Hole (1 018,9 m n. m.) v nadmorskej výške cca 895 m n. m. 

## Opis toku
Tečie prevažne severojužným smerom, z pramennej oblasti hneď vstupuje do Podbeskydskej brázdy, kde najprv priberá prítok z južného úpätia Hole sprava. Následne priberá dva krátke ľavostranné prítoky z lokality Solková a z tej istej strany ďalej prítok zo severného svahu Galvanovho vrchu (839,8 m n. m.). Na dolnom toku výraznejšie meandruje, stáča sa na juhovýchod a medzi obcami Mútne a Oravské Veselé ústi v nadmorskej výške približne 730 m n. m. do Mútnika.

## Referencie

Kategória:Potoky na Slovensku
Kategória:Povodie Oravy
Kategória:Vodné toky v Oravských Beskydách
Kategória:Vodné toky v Podbeskydskej brázde
Kategória:Vodné toky v okrese Námestovo
Entita (filozofia)

**Entita** vo filozofii je (pôvodne) základný pojem scholastiky; je to:
* a) súcno, jestvovanie nejakej veci (ako opak podstaty veci), jej súcnosť, to 'že' na rozdiel od 'čo' 
* b) niečo jestvujúce, akýkoľvek fenomén (vec, bytosť, útvar skutočnosti/vedomia, Tieň); hocičo, o čom možno mať informácie, hocičo, o čom môžeme niečo vedieť, predpokladať, o čom sa môžeme domnievať, že má nejaké vlastnosti, čo môžeme opísať, čo môže byť predmetom našich úvah

Entitou je napr. významový útvar, významový proces, stránka materiálnej skutočnosti, ľudské indivíduum, vodník, Slnko, vzťah, proces,
bylina, anjel a pod. 

Dôležitým delidlom entít je to, či existujú s naším pričinením, alebo bez neho. Entity existujúce bez nášho pričinenia sú danosti.

Na entitách študujeme najmä:
*momentálny prierez štruktúrou,
*genetickú a dynamickú dominantu ich štruktúry
*nevyhnutné externé súvislosti ich štruktúry.

## Externé odkazy
* 

Kategória:Filozofické pojmy
Kategória:Stredoveká filozofia
Dvojka

**Dvojka** môže byť:

* číslo 2, pozri 2 (číslo)
* vec označená číslom 2 (alebo 2.), napr. druhá kategória, známka 2. stupňa v škole, druhá cenová skupina, izba číslo dva, druhý rýchlostný stupeň
* izba pre dve osoby, pozri izba
* druhý kanál verejnoprávnej Slovenskej televízie, pozri Dvojka (STV)
* dve jednotlivé veci/osoby tvoriace celok, pár; zriedkavo akákoľvek dvojica
* pár koní
* v poľovníctve: puška s dvoma hlavňami
Trojka

**Trojka** môže byť:

* číslo 3, pozri 3 (číslo)
* vec označená číslom 3 (alebo 3.), napr. tretia kategória, známka 3. stupňa v škole, tretia cenová skupina, izba číslo tri, tretí rýchlostný stupeň
* izba pre tri osoby, pozri izba
* tri jednotlivé veci/osoby tvoriace celok; trojica
* v politike: 
** významný trojčlenný výbor, trojica sudcov a podobne, pozri trojka (politika)
** v EÚ: pozri Trojka (EÚ)
* v poľovníctve: puška s troma hlavňami
* skrátene ruská trojka (trojzáprah)
* ruský ľudový tanec, pozri trojka (tanec)
* nárečovo: ďatelina
* v ragby: položenie lopty na základnú čiaru súpera, pozri ragby
* dielo P. I. Čajkovského, pozri Trojka (hudba)
* album Slobodnej Európy, pozri Trojka (album)
* kanál RTVS, pozri Trojka (RTVS)
* bývalý športový kanál STV, pozri Trojka (STV)
* v basketbale: kôš za 3 body spoza trojkového oblúka
Štvorka

**Štvorka** môže byť:

* číslo 4, pozri 4 (číslo)
* vec označená číslom 4 (alebo 4.), napr. štvrtá kategória, známka 4. stupňa v škole, štvrtá cenová skupina, izba číslo štyri, štvrtý rýchlostný stupeň
* album skupiny Slobodná Európa z roku 2014, pozri *[[Štvorka (album)|Štvorka]]*
* izba pre štyri osoby, pozri izba
* štyri jednotlivé veci/osoby tvoriace celok; štvorica
* záprah z dvoch párov koní
Päťka

**Päťka** môže byť:
* číslo 5, pozri 5 (číslo)
* vec označená číslom 5 (alebo 5.), napr. piata kolóna, známka 5. stupňa v škole, piata cenová skupina, izba číslo päť, piaty rýchlostný stupeň
* pätica, päť vecí alebo osôb tvoriacich celok
* päťlôžková izba, izba pre päť osôb, pozri pod izba
* mimoústavný výbor zástupcov piatich koaličných politických strán v ČSR v rokoch 1920 – 1926, ktorý rozhodoval o všetkých zásadných politických otázkach, pozri Päťka (politika)
* v priebehu roka 1968 pätica štátov (Sovietsky zväz, Poľsko, Nemecká demokratická republika, Maďarsko, Bulharsko) ktoré vystupovali voči Pražskej jari a zorganizovali inváziu do ČSSR, synonymum: varšavská päťka, pozri Pražská jar a Vpád vojsk Varšavskej zmluvy do Česko-Slovenska
* v dejinách klasickej hudby: Mocná hŕstka

## Referencie

## Pozri aj
* Bezpečnostná päťka
* Rada piatich
* Rada piatich starších
* Ruská päťka (ľadový hokej), pomenovanie pre dve výrazné zostavy ruských hokejistov v 90. rokoch 20. storočia
US Open

**United States Open** (častejšie **U.S. Open** alebo **US Open**) je jeden z najprestížnejších medzinárodných tenisových turnajov, ktorý patrí do takzvaného grandslamu a každoročne ho uzatvára. Koná sa na prelome mesiacov august a september a skladá sa z piatich hlavných častí - mužská a ženská dvojhra, mužská a ženská štvorhra a zmiešaná štvorhra (mix). Od roku 1978 sa hrá v New Yorku, na dvorcoch vo Flushing Meadows.

## Najviac titulov v otvorenej ére vo dvojhre

## Súvisiace články
* Zoznam víťazov mužskej dvojhry na US Open
* Zoznam víťaziek ženskej dvojhry na US Open


Kategória:Grandslamové turnaje
Kategória:Tenisové turnaje v USA
Kategória:Tenisové turnaje
Kategória:Tenis v USA
Kategória:Šport v New Yorku
Kongregacionalizmus

**Kongregacionalizmus** je teologický prúd, ktorý tvrdí, že základnou a jedinou organizačnou jednotkou cirkvi je samostatný cirkevný zbor. 
Tento smer má podporu najmä v protestantských a evanjelikálnych cirkvách, nakoľko zdôrazňuje slobodu rozhodovania jednotlivých spoločenstiev a nezávislosť od hierarchie.

Kategória:Teológia
Kandoludú

**Kandoludú** () je jeden z obývaných ostrovov na atole Rá na Maldivách. Počet obyvateľov je 3 679 (jún 2006), dĺžka ostrova 475 m, šírka 150 m. Vzdialenosť od hlavného mesta Male je 175,84 km.

Ostrov bol zničený počas cunami v roku 2004. Obyvateľstvo je odvtedy roztrúsené po rôznych ostrovoch atolu Raa. Neobývaný ostrov  R. Dhuvaafaru bol navrhnutý ako nový obytný ostrov pre stályvch obyvateľov Kandoludú.

## Externé odkazy

Kategória:Ostrovy atolu Rá
Kinolas

**Kinolas** () je jeden z obývaných ostrovov na atole Rá na Maldivách. Počet obyvateľov je 503 (jún 2006), dĺžka ostrova 1 925 m, šírka 375 m. Vzdialenosť od hlavného mesta Male je 150,28 km.

## Externé odkazy
*Informácie ministerstva pre rozvoj o Kinolas - anglicky

Kategória:Ostrovy atolu Rá
Maduvvarí

**Maduvvarí** () môže byť ostrov:
* na maldivskom atole Rá, pozri Maduvvarí (Rá)
* na maldivskom atole Mímu,  pozri Maduvvarí (Mímu)
Vádú (Káfu)

thumb|Ostrov Vádú
**Vádú** je neobývaný ostrov na atole Káfu na Maldivách. Nachádza sa približne 8 km juhozápadne od hlavného mesta Male. Jeho rozmery sú približne 240 m x 130 m.

## Externé odkazy
*   Oficiálne stránky rezortu, ktorý sa nachádza na ostrove 

Kategória:Ostrovy atolu Káfu
Baldassare Longhena

thumb|Basilica di Santa Maria della Salute
**Baldassare Longhena** (* 1598, Benátky – † 18. február 1682, Benátky), bol taliansky architekt, ktorý pracoval predovšetkým v Benátkach. Patril k predstaviteľom neskorej benátskej renesancie a dynamického baroka.

Študoval u architekta Vincenza Scamozziho. Po jeho smrti dokončil monumentálny komplex kancelárskych a obytných budov Benátskej republiky Procuratie Nuove na Námestí svätého Marka, ktorý mu dáva dnešný vzhľad.

Jeho najznámejším dielom je Basilica di Santa Maria della Salute, ktorej výstavba bola zahájená roku 1631 v Benátkach na polostrove medzi kanálom Grande a Zattere. Dnes je to jeden zo symbolov mesta. Jej hlavný vstup bol neskôr kopírovaný na mnohých kostoloch a katedrálach v Benátkach a inde.

Navrhol množstvo ďalších kostolov, ako napríklad Chiesa dell'Ospedaletto či Santa Maria degli Scalzi postavený v rokoch 1656 až 1680 (fasádu tohto kostola navrhol Giuseppe Sardi).

Jeden z jeho najväčších plánov bola katedrála v Chioggii, postavená medzi rokmi 1624 a 1647. Po dokončení katedrály navrhol dva paláce na kanáli Grande v Benátkach: *Ca' Rezzonico* a *Ca' Pesaro*. Oba boli dokončené po jeho smrti.

## Iné projekty

## Externé odkazy
* Palazzo Cappello Malipiero Barnabò

Kategória:Narodenia v 1598
Kategória:Úmrtia 18. februára
Kategória:Úmrtia v 1682
Kategória:Talianski architekti
Kategória:Osobnosti z Benátok
Michalovka

**Michalovka** je potok na hornej Orave, na území okresu Námestovo. Pôvodne bola pravostranným prítokom Polhoranky, po vybudovaní vodnej nádrže Orava ústi do priehrady. Dĺžka toku je 5,2 km a je tokom IV. rádu. Na mapách sa označuje aj ako *Michaľovka*.

## Prameň

Pramení v Podbeskydskej vrchovine, na juhovýchodnom svahu Brestovky (859,4 m n. m.) v nadmorskej výške približne 740 m n. m. 

## Opis toku

Od prameňa tečie juhojuhovýchodným smerom, z pravej strany priberá najprv prítok zo severovýchodného svahu Orfelky (849,8 m n. m.), potom z juhovýchodného svahu Orfelky a tiež prítok z juhovýchodného svahu Belkovky (922,8 m n. m.). Následne vstupuje do Oravskej kotliny, napája malú vodnú nádrž a stáča sa na východ. Tečie severne od mesta Námestovo, zľava priberá svoj najvýznamnejší prítok, Červený potok a napokon sa stáča na juhovýchod. Do vodnej nádrže Orava ústi severovýchodne od Námestova v nadmorskej výške cca 603 m n. m.

## Referencie

Kategória:Potoky na Slovensku
Kategória:Povodie Oravy
Kategória:Vodné toky v Podbeskydskej vrchovine
Kategória:Vodné toky v Oravskej kotline
Kategória:Vodné toky v okrese Námestovo